b'\n_START_ARTICLE_\nCaspar Schwenckfeld\n_START_SECTION_\nJoventut\n_START_PARAGRAPH_\nSchwenckfeld va n\xc3\xa9ixer en Ossig vora Liegnitz, Sil\xc3\xa8sia ara Osiek, vora Legnica, Pol\xc3\xb2nia, de pares nobles el 1489. Del 1505 a 1507 va ser estudiant a Col\xc3\xb2nia, i el 1507 es va matricular a la Universitat de Frankfurt und Oder. Entre 1511 i 1523, Schwenckfeld va servir al Ducat de Liegnitz com assessor del Duc Charles I (1511\xe2\x80\x931515), el Duc George I (1515\xe2\x80\x931518), i el Duc Frederick II\xc2\xa0(1518\xe2\x80\x931523).\n_START_SECTION_\nFilosofia\n_START_PARAGRAPH_\nEntre 1518 o 1519, Schwenckfeld va experimentar una revelaci\xc3\xb3 divina que va nomenar la "visita de D\xc3\xa9u." Les escriptures de de Luther van tenir una influ\xc3\xa8ncia profunda en Schwenckfeld, i va abra\xc3\xa7ar la Reforma "Luterana" i esdevingu\xc3\xa9 estudiant de les Escriptures. El 1521, Schwenckfeld va comen\xc3\xa7ar a predicar l\'evangeli, i el 1522\xc2\xa0 va guanyar el Duc Friedrich II al Protestantisme. Va organitzar una Germandat del seu convents amb l\'objectiu de fomentar l\'estudi i l\'oraci\xc3\xb3 sobre el 1523. Dos anys m\xc3\xa9s tard, el 1525, va refusar el dogma luter\xc3\xa0 sobre la Pres\xc3\xa8ncia Real de Crist a l\'Eucaristia i va profesar una interpretaci\xc3\xb3 espiritual de la Eucaristia, que va ser conseq\xc3\xbcentment rebutjada per Luter. Schwenckfeld va comen\xc3\xa7ar a ensenyar que la veritable crist\xc3\xac\xc3\xa0 havia de menjar el cos espiritual de Crist. Es va esfor\xc3\xa7ar per proomoure la Reforma all\xc3\xad on es trov\xc3\xa9s, per\xc3\xb2 tamb\xc3\xa9 va criticar els reformistes que pensava es posicionaven com extremistes. Va emfatitzar que per ser un veritable cristi\xc3\xa0, no nom\xc3\xa9s cal canviar en l\'exterior sin\xc3\xb3 tamb\xc3\xa9 en l\'interior. A causa de l\'Eucaristia i altres controv\xc3\xa8rsies, Schwenckfeld va trencar amb Luther i segui\xc3\xad el que es coneix com a "via interm\xc3\xa8dia". Per voluntat pr\xc3\xb2pia es va exiliar de Silesia el 1529 per tal d\'alleujar pressi\xc3\xb3 que tenia al damunt seu, i per la vergonya del seu duc. Va viure a Estrasburg entre 1529\xe2\x80\x931534 i des de llavors a Su\xc3\xa0bia.\n_START_SECTION_\nEnsenyaments\n_START_PARAGRAPH_\nAlguns dels ensenyaments de Schwenckfeld van incloure l\'oposici\xc3\xb3 a la guerra, societats secretes, i el jurament, que el govern no tenia dret a demanar a la consci\xc3\xa8ncia pr\xc3\xb2pia, que la reencarnaci\xc3\xb3 es promou per gr\xc3\xa0cia divina a trav\xc3\xa9s del treball intern de l\'Esperit, que els creients s\'alimenten de Crist espiritualment, i que els creients han de donar testimoni de la reencarnaci\xc3\xb3.Va refusar el Baptisme infantil, expuls\xc3\xa0 els formalismes i "denominacions" eclesi\xc3\xa0stiques. La seva visi\xc3\xb3 de l\'Eucaristia incit\xc3\xa0 a Luter a publicar diversos sermons sobre el tema en el 1526 El Sagrament del Cos i Sang de Christ\xe2\x80\x94Contra els Fan\xc3\xa0tics.\n_START_SECTION_\nPublicacions\n_START_PARAGRAPH_\nEl 1540 Martin Luther va expulsar Caspar Schwenckfeld de Silesia. El 1541, Schwenckfeld va publicar la Gran Confessi\xc3\xb3 en la Gl\xc3\xb2ria de Christ. Molts van considerar aquesta escriptura com her\xc3\xa8tica. Hi ensenyava que Christ tenia dues naturaleses, div\xc3\xadna i humana, per\xc3\xb2 que progressivament esdevenia m\xc3\xa9s div\xc3\xadna. Tamb\xc3\xa9 va publicar un nombre d\'obres interpretant les Escriptures durant el 1550, sovint responent al refutacions de la Reforma Luterana de Matthias Flacius Illyricus.\n_START_SECTION_\nMort\n_START_PARAGRAPH_\nEl 1561, Schwenckfeld va caure malalt de disenteria, i progressivament es va anar debilitant fins que va morir a Ulm el mat\xc3\xad de 10 de desembre de 1561. A causa dels seus enemics, el fet de la seva mort i el lloc del seu enterrament va ser mantingut en secret.\n_START_SECTION_\nL\'Esgl\xc3\xa9sia de Schwenkfelder\xc2\xa0\n_START_PARAGRAPH_\nSchwenckfeld no va organitzar cap esgl\xc3\xa9sia separada durant la seva vida, per\xc3\xb2 els seus seguidors sembla que es reunien entorn els seus escrits i sermons. El 1700 n\'hi havia aproximadament uns 1.500 d\'ells a la Baix Silesia. Molts van fugir de Silesia sota la persecuci\xc3\xb3 de l\'emperador austr\xc3\xadac, i alguns van trobar refugi a les terres de Vescompte Nicolaus Ludwig Zinzendorf. Aquests seguidors es van con\xc3\xa8ixer com a Schwenkfelders. Un grup va arribar a Filad\xc3\xa8lfia el 1731, seguits de cinc migracions mes fins al 1737. El 1782, es va formar la societat de Schwenkfelders, i el 1909 es constituiria l\'Esgl\xc3\xa9sia Schwenkfelder._NEWLINE_L\'Esgl\xc3\xa9sia Schwenkfelder va quedar-se petita, i actualment hi ha cinc esgl\xc3\xa9sies amb aproximadament uns 3.000 membres al sud-est de Pennsilv\xc3\xa0nia. Tots aquests fidels es troben en un radi de cincuanta milles en el radi de Filad\xc3\xa8lfia.\n_START_SECTION_\nBiblioteca i Centre Patrimonial de Schwenkfelder\n_START_PARAGRAPH_\nLa Biblioteca i Centre Patrimonial Schwenkfelder \xc3\xa9s un museu petit, biblioteca i arxiu que es troba a Pennsburg, Pennsilv\xc3\xa0nia. S\xc3\xb3n una instituci\xc3\xb3 \xc3\xbanica dedicada a la preservaci\xc3\xb3 i interpretaci\xc3\xb3 de la hist\xc3\xb2ria de Schwenkfelder, incloent Caspar Schwenckfeld, el Radical Reformation, toler\xc3\xa0ncia religiosa, els Schwenkfelders a Europa i Am\xc3\xa8rica, i l\'Esgl\xc3\xa9sia de Schwenkfelder. Tamb\xc3\xa9 hi podrem trobar exposicions i una programaci\xc3\xb3 d\'actes que es celebren al llarg de l\'any.'